Държавен вестник, бр. 36, 2024 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  36
Следва да се сподели и посоченото от 
жалбоподателите, че по този начин регла-
ментирано възстановяването на преразхода 
на НЗОК се поема изцяло от ПРУ/УП, без да 
се допуска съответното компенсиране между 
отделните групи основни и сборни лекарстве-
ни продукти, води до непредвидимост и до 
вероятността да се намали или въобще да не 
се внасят в страната иновативни (оригинални) 
лекарствени продукти, което засяга в голяма 
степен не само ПРУ/УП, но най-вече пациен-
тите, които биха имали нужда от съответните 
лекарствени продукти.
По делото е приложено Решение № 786 
от 1.10.2020 г. по преписка № КЗК-881/2019 г. 
на Комисията за защита на конкуренцията 
(КЗК), в което са посочени редица становища 
относно Механизма, въведен като подзако-
нов нормативен акт извън Наредба № 10 от 
2009 г. Българската генерична фармацевтична 
асоциация в посоченото производство пред 
КЗК е изразила становище, че Механизмът 
не трябва да съществува в такъв вид, тъй 
като прехвърля риска за НЗОК в риск за 
ПРУ/УП. В становище по същото производ-
ство пред КЗК от Българската асоциация на 
търговците с лекарства на едро считат, че 
Механизмът се явява непредвидим фактор в 
бизнес планирането на всеки един от ПРУ на 
лекарствени средства и по този начин ще се 
създадат пречки пред тях да навлязат или да 
се задържат на българския реимбурсен пазар. 
Същото становище е дадено и от Конфедера-
цията на работодателите и индустриалците в 
България (КРИБ), според което задължението 
на ПРУ/УП да извършва директни плащания 
на НЗОК, за да компенсира надвишения є 
бюджет чрез Механизма, води до увеличаване 
на натиска върху икономическите субекти по 
веригата на лекарствоснабдяването и може да 
доведе до задълбочаване на тенденцията за 
изтегляне на лекарства от българския пазар.
С цитираното решение на антимонополния 
орган се посочва, че е възможно Механизмът 
да засегне негативно ПРУ/УП на лекарства в 
страната, както и пациентите при намаляване 
на икономическите стимули за доставка на 
лекарства на българския пазар. Предложено 
е от КЗК на компетентните органи да оценят 
допълнително Механизма за гарантиране 
предвидимост и устойчивост на бюджета на 
НЗОК с оглед анализ на цялостния режим на 
ценова регулация на пазара на лекарствени 
продукти, но органът, издател на оспорения 
Механизъм, не се е съобразил с препоръки-
те на антимонополния орган. Както вече се 
посочи по-горе в изложението, липсата на 
различие в разпоредбите на Механизмите за 
2019 г., 2020 г. и 2021 г., препоръките, които 
са дадени от КЗК в цитираното решение, ва-
жат в пълна степен и за Механизма за 2021 г.
В заключение следва да се посочи, че 
Механизмът за 2021 г. не осигурява в пълна 
степен нито предвидимост, нито устойчивост 
на бюджета на НЗОК, поради което като не-
законосъобразен подлежи на отмяна.
По разноските: Първите жалбоподатели 
са направили общо разноски в размер на 
120 лв., но не претендират присъждане на 
такива. Жалбоподателят „Зентива Фарма Бъл-
гария“ – ЕООД, е направил общо разноски в 
размер на 10 588 лв., а „Алвоген Фарма Трей-
динг Юръп“ – ЕООД, е направил разноски в 
размер на 70 лв.
Предвид искането на „АбВи Германия ГмбХ 
& Ко КГ“ – Германия, и „АбВи“ – ЕООД, за 
ограничаване достъпа до доказателства, по-
сочени в молба от 31.10.2022 г., настоящият 
съдебен състав с определение от 8.12.2022 г. 
на основание чл. 12, ал. 2 от Закона за защита 
на търговската тайна е ограничил достъпа 
на представените от посочените жалбопода-
тели договори с НЗОК, същите са отделени 
в отделна папка, която през цялото съдебно 
производство се съхраняваше в касата. Ще 
следва след влизане в сила на настоящото 
решение тези доказателства да се върнат на 
посочените жалбоподатели. След влизане в 
сила на съдебното решение същото следва да 
се обнародва в „Държавен вестник“.
Водим от горното и в същия смисъл, Върхов-
ният административен съд, първо отделение,
Р Е Ш И :
Отменя изцяло Механизъм, гарантиращ 
предвидимост и устойчивост на бюджета на 
НЗОК за 2021 г. за лекарствените продукти, 
заплащани напълно или частично от НЗОК, 
приет с Решение № РД-НС-04-3 от 12.01.2021 г. 
на Надзорния съвет на НЗОК, обн. в ДВ, 
бр. 11 от 9.02.2021 г.
Осъжда Националната здравноосигури-
телна каса – София, да заплати на „Зентива 
Фарма България“ – ЕООД – София, напра-
вените разноски общо в размер на 10 588 лв.
Осъжда Национална здравноосигурителна 
каса – София, да заплати на „Алвоген Фарма 
Трейдинг Юръп“ – ЕООД – София, разноски 
в размер на 70 лв.
Да се върнат доказателствата на „АбВи 
Германия ГмбХ & Ко КГ“ – Германия, и 
„АбВи“ – ЕООД – София, на които съдът 
ограничи достъпа на основание чл. 12 от 
Закона за защита на търговската тайна след 
влизане в сила на решението.
След влизане в сила на решението същото 
да се обнародва в „Държавен вестник“.
Решението подлежи на обжалване пред 
петчленен състав на Върховния администра-
тивен съд в 14-дневен срок от съобщението 
до страните, че е изготвено.
Председател:  
Георги Чолаков
2800